CELEX: 32011D0674
Language: et
Date: 2011-10-12 00:00:00
Title: Komisjoni rakendusotsus, 12. oktoober 2011 , millega muudetakse otsust 2004/558/EÜ seoses teatavate Saksamaa haldusüksuste veiste infektsioossest rinotrahheiidist vaba staatusega (teatavaks tehtud numbri K(2011) 7165 all) EMPs kohaldatav tekst

13.10.2011   
            
            
               ET
            
            
               Euroopa Liidu Teataja
            
            
               L 268/17
            
         KOMISJONI RAKENDUSOTSUS,
   12. oktoober 2011,
   millega muudetakse otsust 2004/558/EÜ seoses teatavate Saksamaa haldusüksuste veiste infektsioossest rinotrahheiidist vaba staatusega
   (teatavaks tehtud numbri K(2011) 7165 all)
   (EMPs kohaldatav tekst)
   (2011/674/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad liidus veistega kauplemise kohta. Kõnealuse direktiivi artiklis 9 on sätestatud, et liikmesriik, kellel on mõne kõnealuse direktiivi E II lisas loetletud nakkushaiguse jaoks kohustuslik riiklik tõrjeprogramm, võib esitada nimetatud programmi komisjonile heakskiitmiseks. Kõnealune loetelu sisaldab veiste infektsioosset rinotrahheiiti. Veiste infektsioosne rinotrahheiit on veiste herpesviiruse 1. tüübi (BHV1) nakkuse üks kõige selgemaid kliinilisi ilminguid.
            
         
               (2)
            
            
               Direktiivi 64/432/EMÜ artiklis 9 on ka sätestatud, kuidas kindlaks määrata võimalikud liidusiseses kaubanduses nõutavad täiendavad tagatised.
            
         
               (3)
            
            
               Direktiivi 64/432/EMÜ artiklis 10 on sätestatud, et kui liikmesriik leiab, et tema territooriumil või osal sellest ei esine mõnda kõnealuse direktiivi E II lisas loetletud haigustest, esitab ta komisjonile asjakohased tõendavad dokumendid. Kõnealuses artiklis on ka sätestatud, kuidas kindlaks määrata võimalikud liidusiseses kaubanduses nõutavad täiendavad tagatised.
            
         
               (4)
            
            
               Komisjoni 15. juuli 2004. aasta otsusega 2004/558/EÜ, millega rakendatakse nõukogu direktiivi 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist, (2) kiideti heaks kõnealuse otsuse I lisas loetletud liikmesriikide esitatud BHV1 nakkuse tõrje- ja likvideerimisprogrammid kõnealuses lisas loetletud piirkondades, kus vastavalt direktiivi 64/432/EMÜ artiklile 9 kohaldatakse täiendavaid tagatisi.
            
         
               (5)
            
            
               Peale selle on otsuse 2004/558/EÜ II lisas loetletud liikmesriikide piirkonnad, mida peetakse BHV1 nakkusest vabaks ja mille suhtes kohaldatakse täiendavaid tagatisi vastavalt direktiivi 64/432/EMÜ artiklile 10.
            
         
               (6)
            
            
               Praegu on kõik Saksamaa piirkonnad (v.a Baieri liidumaa haldusüksused Oberpfalz, Oberfranken, Mittelfranken ja Unterfranken) loetletud otsuse 2004/558/EÜ I lisas. Kõnealust nelja Baieri liidumaa haldusüksust peetakse BHV1 nakkusest vabaks ja need on seega praegu loetletud kõnealuse otsuse II lisas.
            
         
               (7)
            
            
               Saksamaa on nüüd esitanud taotluse, et Baieri liidumaa ülejäänud haldusüksused Oberbayern, Niederbayern ja Schwaben tunnistataks BHV1 nakkusest vabaks ja et direktiivi 64/432/EMÜ artikli 10 kohaseid täiendavaid tagatisi laiendataks kõnealustele haldusüksustele.
            
         
               (8)
            
            
               Pärast kõnealuse liikmesriigi esitatud tõendusmaterjali hindamist leiti olevat asjakohane jätta need kolm BHV1 nakkusest vaba haldusüksust välja otsuse 2004/558/EÜ I lisast, kanda need selle otsuse II lisas esitatud loetellu ning laiendada nendele piirkondadele direktiivi 64/432/EMÜ artikli 10 kohased täiendavad tagatised.
            
         
               (9)
            
            
               Seepärast tuleks otsust 2004/558/EÜ vastavalt muuta.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2004/558/EÜ I ja II lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 12. oktoober 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT 121, 29.7.1964, lk 1977/64.
   
      (2)  ELT L 249, 23.7.2004, lk 20.
   
      LISA
      „
            I LISA
            
                        Liikmesriik
                     
                     
                        Liikmesriigi piirkonnad, mille suhtes kohaldatakse täiendavaid tagatisi veiste infektsioosse rinotrahheiidi osas kooskõlas direktiivi 64/432/EÜ artikliga 9
                     
                  
                        Tšehhi Vabariik
                     
                     
                        Kõik piirkonnad
                     
                  
                        Saksamaa
                     
                     
                        Kõik piirkonnad, välja arvatud Baieri liidumaa
                     
                  
                        Itaalia
                     
                     
                        Friuli Venezia Giulia autonoomne piirkond,
                        Trento autonoomne provints
                     
                  
         
            II LISA
            
                        Liikmesriik
                     
                     
                        Liikmesriigi piirkonnad, mille suhtes kohaldatakse täiendavaid tagatisi veiste infektsioosse rinotrahheiidi osas kooskõlas direktiivi 64/432/EÜ artikliga 10
                     
                  
                        Taani
                     
                     
                        Kõik piirkonnad
                     
                  
                        Saksamaa
                     
                     
                        Baieri liidumaa
                     
                  
                        Itaalia
                     
                     
                        Bolzano provints
                     
                  
                        Austria
                     
                     
                        Kõik piirkonnad
                     
                  
                        Soome
                     
                     
                        Kõik piirkonnad
                     
                  
                        Rootsi
                     
                     
                        Kõik piirkonnad
                     
                  ”